С П Р А В К А

за отразяване на становищата, получени след проведено обществено обсъждане, в изпълнение на чл. 26 от Закона за нормативните актове, на проект на Закон за допълнение на Закона за движението по пътищата (ЗДвП) 
	Лице

	Предложение 


	Приема/не приема

	Мотиви

	1. joro112 

26 юли 2025 г. 18:20:32 ч., публикуван на Портала за обществени консултации
	ДАБДП е като арменски поп , може да се оплачеш от нередности, но полза никаква. Една от многото администрации създадени за парашутисти, предимно пенсионирани полицаи да си допълват пенсиите. Малина Крумова беше назначена за да си вземе майчинството.Всички документи са произведения на фантазии, без срокове, отговорни лица, финасиране и наказания при неизпълнение. Всъщност отговорен за работата на всички подобни администрации е министър-председателя, но на него никой не му търси отговорност.Без мерки за образование , възпитание умения за безопасно поведение на пътя в училищата и след изпитите?Необразованият народ дава пари по-лесно!Най-лесно е да вземат пари от необразовани хора, като закуска от дете! Най-лесно дават пари за подкупи?Необразованият народ дава пари по-лесно!Административно-наказателните мерки по ЗДвП, от чл.177-185 , от 9 члена с причини за глоби: 10 пъти повторена "документация" в различни текстове ,като причина за различни глоби, една глоба 2000-7000 лева, глоби за нарушения за които няма предвидена глоба,две глоби за обучение без разрешение? Защо от 9 члена, има 16 причини за глоби срещу учебните центрове?Когато има външно оценяване от ИААА? Освен тях ,  искат да добавят още причини за глоби срещу учебна форма обучаваща за въстановяване на точки,вместо КАТ,които възстановяват точките? Най-лесно е да вземат пари от необразовани хора, като закуска от дете! Най-лесно дават пари за подкупи? Едни и същи лишени от логика текстове , вероятно от един и същ източник са минавали през комисията по транспорта и са гласувани от парламента.   Промени без мерки за образование , възпитание умения за безопасно поведение на пътя в училищата и след изпитите?
	Не се приема
	Липсват конкретни предложения за законова промяна във връзка с проекта на закон, по който се провеждат обществени консултации

	2. Асоциация на земеделските производители в България, изх. № 029-08/08.08.2025 г., получено по ел. поща и публикувано на ел. страница на ДАБДП
	Във връзка с публикувания за обществено обсъждане на 30.04.2025 г. в сайта на МРРБ проект на Закон за изменение на Закона за движението по пътищата (ЗИД на ЗДвП), Асоциацията на земеделските производители в България (АЗПБ) изпрати предложение за добавяне в чл. 9 от ЗДвП на изключение и за селскостопанска техника, оборудвана с гумено-верижно задвижване. В писменото Становище до МРРБ АЗПБ представи възникващите за земеделските стопани проблеми, произтичащи от дефицити в националната нормативна уредба по отношение на движението на земеделска техника с гумени вериги по пътища, отворени за обществено ползване, а също така посочихме и техническите специфики на гумено-верижно задвижване, с което се оборудват съвременни селскостопански машини. Съгласно чл. 9, ал. 1 от ЗДвП, движението на верижни машини по такива пътища е забранено, като законодателят е определил целесъобразни изключения от тази норма, позволяващи нормалното протичане на процеса по снегопочистване в страната, както и движението на верижнимашини и машини с гуми с шипове от въоръжените сили, обезпечаващо сектор отбрана. Съществуващата разпоредба, обаче, не отчита спецификите и съвременните технологични характеристики на модерната селскостопанска техника, която използва гумени вериги, значително различни от класическите метални. Тези машини са създадени с цел да разпределят теглото върху по-голяма площ, което намалява натиска върху пътната настилка, щади инфраструктурата и е съпоставимо – а в много случаи и по-благоприятно – спрямо движението на тежкотоварни автомобили.

До момента нямаме обратна връзка, не откриваме таблица с резултатите от общественото обсъждане (какво е прието/неоприето и с какви съображения), но към настоящия момент в сайта „Портал за обществени консултации“ на МС текат паралелно две процедури на обществено обсъждане на проекти за промени в ЗДвП, предложени съответно

от:

1. Държавна агенция „Безопасност на движението по пътищата“ (ДА „БДП“), с период на консултация от 24.07.2025г. до 23.08.2025г., линк към Портала: https://www.strategy.bg/PublicConsultations/View.aspx?lang=bg-BG&Id=9338 и

2. Министерство на отбраната, с период на консултация от 28.07.2025 г. до 27.8.2025 г., линк към Портала:

https://www.strategy.bg/PublicConsultations/View.aspx?lang=bg-BG&Id=9353

В допълнение, в Становището на администрацията на Министерския съвет (АМС) по обществената консултация на проекта на ЗИД от 24.07.2025 г. ясно се напомня „че е добра практика и реална мярка за намаляване на честите промени в законите, когато се подготвят промени в съответния закон/кодекс, да се направи преглед на всички предложения за промени в този закон и всички предложения да бъдат включени в настоящия законопроект за изменение и допълнение на Закона за движението по пътищата“ и се дава препоръка „да бъде изработен общ Законопроект за изменение и допълнение на Закона за движението по пътищата“. АМС в Становището посочва „Справка в системата на Народното събрание показва, че в рамките на 51-то Народно събрание са внесени 8 законопроекта за промени в Закона за движението по пътищата, както следва: № 51-502-01-30, 51-553-19-7, 51-502-01-11, 51-454-01-55, 51-454-01-49, 51-402-01-25, 51-454-01-46, 51-454-01-28.“.

Междувременно, в брой 64 от 05.8.2025 г. на „Държавен вестник“ беше обнародван УКАЗ № 129/31.07.2025 г. и влезе в сила ЗИД на ЗДвП, приет от 51-вото Народно събрание на 23 юли 2025 г.

От гореизложеното става ясно, че процесът на законодателни промени по отношение на ЗДвП се отличава с висока активност, множество паралелни инициативи и значителен обществен интерес. Темата е от съществено значение за широк кръг заинтересовани страни и се разглежда с необходимата спешност. Агросекторът обаче остава извън фокуса на тези промени –независимо от своевременно подадените предложения и обоснована аргументация, засягаща реален и нарастващ проблем. Към момента в нито един от обсъжданите законопроекти не се включва решение на въпроса с движението на съвременната земеделска техника с гумено-верижно задвижване. Това не само затруднява ежедневната дейност на стопаните, но и създава усещане за несправедливо отношение спрямо други сектори, чиито предложения вече намират отражение в нормативните изменения. Агросекторът също очаква еднакво отговорно отношение и адекватен нормативен отговор – такъв, какъвто държавата предоставя на останалите приоритетни системи.

Предложеният за обсъждане от МО проект на ЗИД обхваща изменения и допълнения, касаещи въпроси при осъществяване на движение на пътни превозни средства от въоръжените сили, като се цели създаване на законова уредба линейките/санитарните автомобили на въоръжените сили да използват при необходимост специален режим на движение, регламентирано за определена категория автомобили в ЗДвП. Съществен аргумент на МО е, че съществуващият проблем „не може да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности“.

Аналогичен е и проблемът в агросектора: не може да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности, защото не е приложимо и е свързан с ангажиране на административно-наказателната отговорност. Проблемът може да се реши в рамките на съществуващата нормативна уредба чрез внасяне на минимални корекции в нея. С оглед на това е и настоящото предложение за включване на изключение в чл. 9 от ЗДвП, което да уреди движението на селскостопанска техника, движеща се с гумени вериги по пътища, отворени за обществено ползване.
	Не се приема
	Направените предложения от АЗПБ не се включват в предмета на проекта на закон, по който се провеждат обществени консултации.

	3. Българска браншова асоциация по пътна безопасност, изх. № 92 от 22.08.2025 г., получено в деловодната система на ДАБДП и публикувано на електронната ѝ страница 
	Във връзка с публикуван на Портала за обществени консултации проект на Закон за изменение и допълнение на ЗДвП, Българската браншова асоциация по пътна безопасност (ББАПБ) се възползва от възможността да изрази своето становище и да изложи своите предложения за допълнения към представените текстове.
Държавна агенция „Безопасност на движението по пътищата“ (ДАБДП) бе създадена като държавен орган, който да определя политиките, свързани с безопасността на движението, както и да подпомага и координира отговорните ведомства.по време на съществуването си ДАБДП изгради авторитет и доверие, като създаде множеството стратегически и методически документи и работи в тясно сътрудничество с правителствения и неправителствения сектор. Набелязаха се и се изпълниха редица мерки от политически и практически характер, които да подобрят нивото на безопасност на пътищата у нас. Както правилно сте идентифицирали, подценяван и неглижиран остава процесът, който проследява резултатите от изпълнените дейности. Мониторингът осигурява развитие на всички аспекти на безопасността на движението, тъй като установява специфични ефекти, положителни или не, върху елементите на пътното движение. Впоследствие отговорните институции имат реални данни, чрез които могат да променят и доразвият своите политики и дейности, което от своя страна да осигури висока ефективност по пътя към елиминиране на жертвите и тежко ранениет. Вменяването на правомощие на председателя на ДАБДП да извършва мониторинг на всички политики, функции и дейности, имащи отношение към пътната безопасност във всички органи по хоризонтала и вертикала е крачка в правилната посока, която трябва да бъде направена своевременно. В същото време следва да отбележим, че предвидените в проекта дейности изискват увеличение на кадровия капацитет на ДАБДП.
Във връзка с изложеното до тук, бихме искали да направим предложение за допълнение, чрез което да се даде възможност на председателя на ДАБДП да използва сертифицирани одитори по пътна безопасност при изпълнение на дейностите по мониторинг на всички политики и дейности, свързани с безопасността на движението, както и при проверка на конкретни инфраструктурни обекти съгласно Наредба за условията и реда за извършване на проверки на пътната инфраструктура от Държавна агенция "Безопасност на движението по пътищата". В последните години се изгради солиден капацитет от одитори, като броят на вписаните в регистъра на ДАБДП е 92. В ББАПБ, като организация с нестопанска цел, на доброволни начала членуват значителен брой от вписаните одитори по пътна безопасност, които подкрепят предложението и биха съдействали при възникнала необходимост. Вярвам, че изложените допълнения ще осигурят качествена и независима експертиза, която е така необходима за повишаване на безопасността на движението у нас.
	Приема се
	Изготвени са предложения за допълнение на чл. 164г.

